1) Τι είναι η «φέρουσα ικανότητα» στον τομέα του τουρισμού; Δώστε συμπληρωματικά στην απάντησή σας από 2 παραδείγματα. 
Κατά τον παγκόσμιο Οργανισμού Τουρισμού ως φέρουσα ικανότητα  στον τομέα του τουρισμού ορίζεται ο μέγιστος δυνατός ατόμων, που μπορεί να φιλοξενήσει ταυτόχρονα ένας τουριστικός προορισμός, χωρίς να προκαλείται καταστροφή του φυσικού, οικονομικού, κοινωνικοπολιτισμικού περιβάλλοντος και η μη αποδεκτή μείωση στην ποιότητα της ικανοποίησης των επισκεπτών. 

Παραδείγματα: α) Περιορισμός αναφορικά με τον αριθμό των επισκεπτών σε ένα εθνικό πάρκο, β) Περιορισμός έκδοσης νέων αδειών για ανέγερση νέων ξενοδοχειακών μονάδων σε κορεσμένες τουριστικά περιοχές. 

2) Ποια τα οφέλη των μέσων κοινωνικής δικτύωσης και των εφαρμογών προσωπικών μηνυμάτων; 
-Παγκόσμια προβολή και προώθηση της επιχείρησης με πολύ χαμηλό κόστος.

-Άμεση επικοινωνία με τους πελάτες.

-Δημιουργία κατάλληλων προϋποθέσεων προκειμένου να υπάρχουν σχέσεις εμπιστοσύνης με τους πελάτες. 

-Αύξηση της αγαγνωρισιμότητας. 

-Διατήρηση και βελτίωσης της φήμης της επιχείρησης. 
3) Ποιες είναι οι υποχρεώσεις των διοργανωτών ταξιδιωτικών πακέτων έναντι των ταξιδιωτών; 
- Xορήγηση διαφημιστικού εντύπου που θα πρέπει να περιέχει με σαφήνεια και ακρίβεια την τιμή και πληροφορίες σχετικά με τον προορισμό και το δρομολόγιο, το είδος και τα χαρακτηριστικά των μέσων μεταφοράς, τον τύπο καταλύματος που θα χρησιμοποιηθεί, μαζί με περιγραφή της θέσης, των χαρακτηριστικών και των παροχών του, όπως και της κατηγορίας του, τα παρεχόμενα γεύματα, το δρομολόγιο, τις επισκέψεις, τις εκδρομές και τις όποιες υπηρεσίες συμπεριλαμβάνονται στην τιμή του οργανωμένου ταξιδιού, χρήσιμες γενικές πληροφορίες, οι οποίες αφορούν τα ισχύοντα από τη νομοθεσία για διαβατήρια, θεωρήσεις, υγειονομικές διατυπώσεις, το ποσό ή ποσοστό προκαταβολής που απαιτείται για την εγγραφή στο πρόγραμμα, καθώς και χρονοδιάγραμμα εξόφλησης του υπόλοιπου ποσού, τον ελάχιστο αριθμό ατόμων που πιθανώς απαιτείται για την πραγματοποίηση του οργανωμένου ταξιδιού, καθώς και την προθεσμία για την ειδοποίηση του πελάτη σε περίπτωση ακύρωσης του ταξιδιού.

-Η τιμή του οργανωμένου ταξιδιού και οι όροι της σύμβασης δεν πρέπει να περιλαμβάνουν παραπλανητικές ενδείξεις. 
-Ο διοργανωτής πρέπει να παρέχει στον πελάτη εγκαίρως και πριν από την έναρξη του ταξιδιού πληροφορίες σχετικά με τα ωράρια, τις ενδιάμεσες στάσεις, τις ανταποκρίσεις, την κατηγορία θέσης του ταξιδιώτη, το όνομα, τη διεύθυνση και τον αριθμό τηλεφώνου του τοπικού αντιπροσώπου.
-Ο διοργανωτής πρέπει να ενημερώνει τον πελάτη πριν από την υπογραφή της σύμβασης σχετικά με την υποχρέωση που έχει να τον καλύπτει από κινδύνους μη εκτέλεσης ή μερικής εκτέλεσης της σύμβασης από την πλευρά του, καθώς επίσης και σχετικά με την ειδική ασφάλεια εγγυήσεων σε περίπτωση αφερεγγυότητας ή πτώχευσης. 

-Ο διοργανωτής πρέπει να ενημερώνει τον πελάτη για τη δυνατότητα προαιρετικής σύναψης ασφαλιστικής σύμβασης, που θα καλύπτει τα έξοδα σε περίπτωση ατυχήματος ή ασθένειάς του.
-Η σύμβαση γίνεται γραπτώς και αντίγραφό της παίρνει ο πελάτης πριν από την υπογραφή της, ώστε να λάβει γνώση των όρων συμμετοχής, που ισχύουν για το συγκεκριμένο ταξίδι. 
-Ο διοργανωτής  φέρει ευθύνη έναντι του πελάτη για την καλή εκπλήρωση των υποχρεώσεων που απορρέουν από τη σύμβαση, διαφορετικά υποχρεούται σε αποζημίωση, η οποία καθορίζεται από  διεθνείς συμβάσεις που δεσμεύουν τη χώρα και διέπουν τις εν λόγω παροχές.
-Ο διοργανωτής ή ο πωλητής ή ο τοπικός αντιπρόσωπός του εάν υπάρχει, θα πρέπει σε περίπτωση έγγραφης διαμαρτυρίας (παραπόνου) και εφόσον κληθεί  από την αρμόδια αρχή να είναι σε θέση να δώσει εξηγήσεις και να αποδείξει ότι ενήργησε επιμελώς για την εξεύρεση λύσεων.

4) Που στοχεύει η δημιουργία μαρινών και ποιος ο ρόλος τους στην τουριστική ανάπτυξη ενός προορισμού; 
Η δημιουργία μαρινών στοχεύει:

-Στην ενίσχυση του θαλασσίου τουρισμού και δη των σκαφών αναψυχής.

-Στην προσέλκυση τουριστών υψηλού οικονομικού επιπέδου.

-Στην προβολή του προορισμού.

-Στην δημιουργία νέων θέσεων εργασίας. 

-Στην εισροή συναλλάγματος. 

-Στην συγκέντρωση δημοσίων εσόδων. 

Η δημιουργία μαρινών συμβάλλει στην οικονομική ανάπτυξη ενός τουριστικού προορισμού. 
